《奉和赵大本教授何处春深好二首 其二》
宋代·喻良能

何处春深好，春深倅贰家。雨低檐外柳，风度牖间花。

有意挥吟笔，无心顾曲车。慈颜一笑粲，戏舞綵衣斜。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。